CELEX: 62014CA0242
Language: hr
Date: 2015-06-25 00:00:00
Title: Predmet C-242/14: Presuda Suda (drugo vijeće) od 25. lipnja 2015. (zahtjev za prethodnu odluku koji je uputio Landgericht Mannheim – Njemačka) – Saatgut-Treuhandverwaltungs GmbH protiv Gerhard und Jürgen Vogel GbR, Jürgena Vogela i Gerharda Vogela (Zahtjev za prethodnu odluku — Oplemenjivačka prava na biljnu sortu Zajednice — Uredba (EZ) br. 2100/94 — Izuzeće predviđeno u članku 14. — Korištenje proizvoda za žetvu u reprodukcijske svrhe od strane poljoprivrednika bez odobrenja nositelja — Obveza poljoprivrednika na plaćanje primjerene naknade za to korištenje — Rok u kojem ta naknada mora biti plaćena kako bi se moglo primijeniti izuzeće — Mogućnost nositelja da se pozove na članak 94. — Povreda)

24.8.2015   
            
            
               HR
            
            
               Službeni list Europske unije
            
            
               C 279/15
            
         Presuda Suda (drugo vijeće) od 25. lipnja 2015. (zahtjev za prethodnu odluku koji je uputio Landgericht Mannheim – Njemačka) – Saatgut-Treuhandverwaltungs GmbH protiv Gerhard und Jürgen Vogel GbR, Jürgena Vogela i Gerharda Vogela
   (Predmet C-242/14) (1)
   
   ((Zahtjev za prethodnu odluku - Oplemenjivačka prava na biljnu sortu Zajednice - Uredba (EZ) br. 2100/94 - Izuzeće predviđeno u članku 14. - Korištenje proizvoda za žetvu u reprodukcijske svrhe od strane poljoprivrednika bez odobrenja nositelja - Obveza poljoprivrednika na plaćanje primjerene naknade za to korištenje - Rok u kojem ta naknada mora biti plaćena kako bi se moglo primijeniti izuzeće - Mogućnost nositelja da se pozove na članak 94. - Povreda))
   (2015/C 279/18)
   Jezik postupka: njemački
   
      Sud koji je uputio zahtjev
   
   Landgericht Mannheim
   
      Stranke glavnog postupka
   
   
      Tužitelj: Saatgut-Treuhandverwaltungs GmbH
   
      Tuženici: Gerhard und Jürgen Vogel GbR, Jürgen Vogel, Gerhard Vogel
   
      Izreka
   
   Kako bi se mogao pozvati na izuzeće iz članka 14. Uredbe Vijeća br. 2100/94 od 27. srpnja 1994. o oplemenjivačkim pravima na biljnu sortu Zajednice od obveze pribavljanja odobrenja nositelja oplemenjivačkih prava na predmetnu biljnu sortu poljoprivrednik koji je koristio reproduktivni materijal zaštićene biljne sorte dobiven sadnjom (sjeme s gospodarstva) a da o tome s nositeljem nije sklopio ugovor mora platiti primjerenu naknadu temeljem izuzeća, u skladu s člankom 14. stavkom 3. četvrtom alinejom, u roku koji istječe na kraju tržišne godine u kojoj je došlo do tog korištenja, odnosno najkasnije do 30. lipnja nakon datuma ponovne sjetve.
   
      (1)  SL C 303, 8. 9. 2014.